open-index/open-wikipedia-markdown huggingface dataset:
আবু বকর সাওয়াদুগু

**বাবাইয়ুরে আবু বকর সাওয়াদুগু** (; ১০ আগস্ট ১৯৮৯; **আবু বকর সাওয়াদুগু** নামে সুপরিচিত) হলেন একজন বুর্কিনাবি পেশাদার ফুটবল খেলোয়াড়। তিনি বর্তমানে বুর্কিনাবি ক্লাব দুয়ানেস এবং বুর্কিনা ফাসো জাতীয় দলের হয়ে গোলরক্ষক হিসেবে খেলেন।

২০১৪–১৫ মৌসুমে, বুর্কিনাবি ক্লাব কাদিওগোর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; কাদিওগোর হয়ে চার মৌসুম অতিবাহিত করার পর ২০১৮–১৯ মৌসুমে তিনি আল নুজুমে যোগদান করেছেন। ২০১৯–২০ মৌসুমে, তিনি আল নুজুম হতে বুর্কিনাবি ক্লাব দুয়ানেসে যোগদান করেছেন।

সাওয়াদুগু ২০১৭ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছেন; বুর্কিনা ফাসোর জার্সি গায়ে তিনি এপর্যন্ত ১৭ ম্যাচে অংশগ্রহণ করেছেন।

## প্রারম্ভিক জীবন
বাবাইয়ুরে আবু বকর সাওয়াদুগু ১৯৮৯ সালের ১০ই আগস্ট তারিখে বুর্কিনা ফাসোর বোবো দিউলাসোতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
২০১৭ সালের ৪ঠা মে তারিখে, ২৭ বছর, ৮ মাস ও ২৪ দিন বয়সে, ডান পায়ে ফুটবল খেলায় পারদর্শী সাওয়াদুগু বেনিনের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বুর্কিনা ফাসোর হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২৩ নম্বর জার্সি পরিধান করে খেলেছিলেন। ম্যাচটি ১–১ গোলে ড্র করেছিল। বুর্কিনা ফাসোর হয়ে অভিষেকের বছরে সাওয়াদুগু সর্বমোট ৫ ম্যাচে অংশগ্রহণ করেছেন।

সাওয়াদুগু ক্যামেরুনে অনুষ্ঠিত ২০২১ আফ্রিকা কাপ অব নেশন্সের জন্য ২০২১ সালের ২৪শে ডিসেম্বর তারিখে ঘোষিত বুর্কিনা ফাসো দলে স্থান পেয়েছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 
* 

বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বোবো দিউলাসোর ব্যক্তি
বিষয়শ্রেণী:বুর্কিনাবি ফুটবলার
বিষয়শ্রেণী:রেল ক্লাব কাদিওগোর খেলোয়াড়
বিষয়শ্রেণী:আল নুজুম ফুটবল ক্লাবের খেলোয়াড়
বিষয়শ্রেণী:দুয়ানেস স্পোর্টস অ্যাসোসিয়েশনের (বুর্কিনা ফাসো) খেলোয়াড়
বিষয়শ্রেণী:বুর্কিনাবি প্রিমিয়ার লিগের খেলোয়াড়
বিষয়শ্রেণী:সৌদি প্রথম বিভাগ লিগের খেলোয়াড়
বিষয়শ্রেণী:বুর্কিনা ফাসোর আন্তর্জাতিক ফুটবলার
বিষয়শ্রেণী:২০১৭ আফ্রিকা কাপ অব নেশন্সের খেলোয়াড়
বিষয়শ্রেণী:২০২১ আফ্রিকা কাপ অব নেশন্সের খেলোয়াড়
বিষয়শ্রেণী:বুর্কিনাবি প্রবাসী ফুটবলার
বিষয়শ্রেণী:সৌদি আরবে বুর্কিনাবি প্রবাসী ক্রীড়াবিদ
বিষয়শ্রেণী:সৌদি আরবে প্রবাসী ফুটবলার
বিষয়শ্রেণী:২০২০ আফ্রিকান নেশন্স চ্যাম্পিয়নশিপের খেলোয়াড়
বিষয়শ্রেণী:২০১৮ আফ্রিকান নেশন্স চ্যাম্পিয়নশিপের খেলোয়াড়
বিষয়শ্রেণী:পুরুষ ফুটবল গোলরক্ষক
রায়গঞ্জ সরকারি মেডিক্যাল কলেজ ও হাসপাতাল

**রায়গঞ্জ মেডিক্যাল কলেজ ও হাসপাতাল** হল পশ্চিমবঙ্গের উত্তর দিনাজপুর জেলার রায়গঞ্জে অবস্থিত একটি সরকারিভাবে পরিচালিত চিকিৎসা মহাবিদ্যালয়। এই মহাবিদ্যালয়টি ২০১৮ সালে প্রতিষ্ঠিত হয়েছিল, এটি প্রধানত উত্তর দিনাজপুর জেলার মানুষকে প্রতিরোধমূলক, রোগ নির্ণয় ও নিরাময়মূলক পরিষেবা প্রদান করে।

## বিদ্যায়ত
মেডিক্যাল কলেজ ও হাসপাতালটি দুটি ভিন্ন বিদ্যায়ত নিয়ে গঠিত। প্রধান বিদ্যায়ত ড. বি.সি. রায় সরণিতে (জেলা হাসপাতাল ও সুপার স্পেশালিটি হাসপাতাল ক্যাম্পাস, মেডিকেল কলেজের অস্থায়ী ক্যাম্পাস) এবং একাডেমিক কার্যক্রমের জন্য আরও একটি  বিদ্যায়ত প্রধান হাসপাতাল  বিদ্যায়ত থেকে কয়েক কিলোমিটার দূরে আব্দুলঘাটায় কুলিক নদীর তীরে নির্মাণাধীন রয়েছে।

## প্রশাসন
মহাবিদ্যালয়েরটি কলেজ কাউন্সিল দ্বারা পরিচালিত হয়, যার মধ্যে অধ্যক্ষ ও ডিন সহ ২১ সদস্য অন্তর্ভুক্ত রয়েছেন। বর্তমানে, কৌশিক সমাজদার মহাবিদ্যালয়ের অধ্যক্ষ হিসাবে নিযুক্ত রয়েছেন।

এছাড়াও পৃথকভাবে *চিকিৎসা শিক্ষা কমিটি* ও *হাসপাতাল পর্যবেক্ষণ কমিটি*  যথাক্রমে চিকিৎসা বিষয়ক পঠন-পাঠন ও হাসপাতাল পরিচালনা করে। অধ্যক্ষ *চিকিৎসা শিক্ষা কমিটি*র সভাপতিত্ব করেন, অপরদিকে মেডিকেল সুপারিনটেনডেন্ট সহ উপাধ্যক্ষ (এমএসভিপি) *হাসপাতাল পর্যবেক্ষণ কমিটি*র সভাপতিত্ব করেন।

## অধ্যয়ন বিষয়ক
### ভর্তি
প্রতিবছর ন্যাশনাল টেস্টিং এজেন্সি পরিচালিত ন্যাশনাল এলিজিবিলিটি কাম এন্ট্রেন্স টেস্টে উত্তীর্ণ শিক্ষার্থীরা রায়গঞ্জ মেডিক্যাল কলেজ ও হাসপাতালে ভর্তির আবেদনের সুযোগ লাভ করে। মহাবিদ্যালয়ের মোট আসনের (১০০টি) মধ্যে ৮৫ শতাংশ আসনে রাজ্যের স্থানীয় শিক্ষার্থী ও ১৫ শতাংশ আসনে সর্বভারতীয় শিক্ষার্থীদের ভর্তি করা হয়।

### গ্রন্থাগার
কেন্দ্রীয় গ্রন্থাগারটি প্রতিষ্ঠানের শিক্ষার্থীদের জন্য পাঠ্য বই সহ জার্নাল ও ইন্টারনেট মাধ্যমে ই-বই পাঠের সুবিধা প্রদান করে। অনুষদদের জন্য অনুষদ পঠন এলাকা 
ও শিক্ষার্থীদের জন্য শিক্ষার্থীদের পঠন এলাকা নামে দুটি পৃথক কক্ষ রয়েছে। এছাড়াও ই-বই পাঠের জন্য ই-লার্নিং এলাকা রয়েছে।

গ্রন্থাগারে ৩ হাজারের বেশি বই এবং দেশীয় ও বিদেশি সহ ৫০ টির অধিক জার্নাল রয়েছে।

## তথ্যসূত্র

## বহিঃসংযোগ
* প্রাতিষ্ঠানিক ওয়েবসাইট 

বিষয়শ্রেণী:পশ্চিমবঙ্গের মেডিকেল কলেজ
বিষয়শ্রেণী:দক্ষিণ দিনাজপুর জেলার বিশ্ববিদ্যালয় ও মহাবিদ্যালয়
বিষয়শ্রেণী:২০১৮-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:২০১৮-এ পশ্চিমবঙ্গে প্রতিষ্ঠিত
বিষয়শ্রেণী:পশ্চিমবঙ্গ স্বাস্থ্যবিজ্ঞান বিশ্ববিদ্যালয়ের অধিভুক্ত
আয়ারল্যান্ড জাতীয় অনূর্ধ্ব-১৯ ক্রিকেট দল

**আয়ারল্যান্ড জাতীয় অনূর্ধ্ব-১৯ ক্রিকেট দল** অনূর্ধ্ব-১৯ আন্তর্জাতিক ক্রিকেটে সমগ্র আয়ারল্যান্ডের প্রতিনিধিত্ব করে।

আয়ারল্যান্ড ৮ বার অনূর্ধ্ব-১৯ ক্রিকেট বিশ্বকাপে অংশগ্রহণ করেছে, যা ইংল্যান্ড ব্যতীত অন্য ইউরোপীয় দলগুলির মধ্যে সর্বোচ্চ। সর্বাধিক শ্রেষ্ঠ ফলাফল হল ২০১০ বিশ্বকাপে দশম স্থান অধিকার।

## অনূর্ধ্ব-১৯ ক্রিকেট বিশ্বকাপ রেকর্ড

## তথ্যসূত্র

## বহিঃসংযোগ

বিষয়শ্রেণী:অনূর্ধ্ব-১৯ ক্রিকেট দল
বিষয়শ্রেণী:আয়ারল্যান্ডে ক্রিকেট
বিষয়শ্রেণী:আয়ারল্যান্ডের যুব ক্রীড়া দল
বিষয়শ্রেণী:আয়ারল্যান্ডের জাতীয় ক্রীড়া দল
বিষয়শ্রেণী:আন্তর্জাতিক ক্রিকেটে আয়ারল্যান্ড
রবীন্দ্র সৃজনকলা বিশ্ববিদ্যালয়

থাম্ব|265x265px|বিশ্ববিদ্যালয়ের ক্যাম্পাস ভবন
**রবীন্দ্র সৃজনকলা বিশ্ববিদ্যালয়** বাংলাদেশের একটি বেসরকারী পর্যায়ের উচ্চ-শিক্ষাদানকারী প্রতিষ্ঠান। বাংলাদেশের রাজধানী ঢাকার উত্তরায় ২০১৬ সালে বিশ্ববিদ্যালয়টি প্রতিষ্ঠিত হয়।

## ইতিহাস
২০১৬ সালে রবীন্দ্র সৃজনকলা বিশ্ববিদ্যালয় প্রতিষ্ঠার উদ্যোগ নেওয়া হয়। বর্তমানে ১৪ সদস্যের একটি ট্রাস্টি বোর্ড এটির পরিচালনায় রয়েছেন। রবিন খান ট্রাস্টি বোর্ডের সচিব ও সমন্বয়কারী ট্রাস্টি। এই বিশ্ববিদ্যালয়ের স্বপ্নদ্রষ্টা ছিলেন জাতীয় অধ্যাপক আনিসুজ্জামান, বাংলাদেশ বিশ্ববিদ্যালয় মঞ্জুরী কমিশন-এর প্রাক্তন চেয়ারম্যান অধ্যাপক নজরুল ইসলাম এবং শিল্পী রেজওয়ানা চৌধুরী বন্যা। রবীন্দ্র সৃজনকলা বিশ্ববিদ্যালয় ২০১৭ সালে বাংলাদেশ সরকারের শিক্ষা মন্ত্রণালয় কর্তৃক ও ২০২১ সালে বাংলাদেশ বিশ্ববিদ্যালয় মঞ্জুরী কমিশন কর্তৃক অনুমোদিত হয়।

ঢাকা বিশ্ববিদ্যালয়ের অবসরপ্রাপ্ত অধ্যাপক ও বাংলা একাডেমির প্রাক্তন মহাপরিচালক ড. সৈয়দ মোহাম্মদ শাহেদ বিশ্ববিদ্যালয়ের উপাচার্য।

## অনুষদ ও বিভাগ
বর্তমানে বিশ্ববিদ্যালয়টিতে ৩টি অনুষদের অধীনে ৫টি বিভাগ রয়েছে। 
### পরিবেশনকলা অনুষদ
* সংগীত বিভাগ
* নাট্যকলা বিভাগ
* নৃত্যকলা বিভাগ
### নকশা ও উদ্ভাবন অনুষদ
* ফ্যাশন ডিজাইন বিভাগ
### ব্যবসাবিদ্যা অনুষদ
* ব্যবসা প্রশাসন

## গ্রন্থাগার ও অন্যান্য
রবীন্দ্র সৃজনকলা বিশ্ববিদ্যালয়ের গ্রন্থাগারে ব্যবসায় প্রশাসন, ফ্যাশন ডিজাইন, সংগীত, নাট্যকলাসহ বিষয়ভিত্তিক প্রয়োজনীয় রেফারেন্স বইয়ের সংগ্রহ রয়েছে। এছাড়াও বিশ্ববিদ্যালয়ের গ্রন্থাগারে রয়েছে রবীন্দ্র—নজরুল অধ্যয়ন, অভিধান ও বিশ্বকোষ, সাময়িকী, অভিসন্দর্ভ, বাংলাদেশ অধ্যয়ন, জীবনী ও আত্মজীবনী, সাময়িকী এবং বাংলা ভাষা ও সাহিত্যের বই। রয়েছে বঙ্গবন্ধু ও মুক্তিযুদ্ধ কর্নার। সঙ্গে কিছু দুর্লভ গ্রন্থ ও সাময়িকী।

## শিক্ষাসহায়ক কার্যক্রম
শিক্ষা প্রদানের পাশাপাশি এখানে রয়েছে নিয়মিত শিক্ষাসহায়ক কার্যক্রম।

* শিক্ষা, সংস্কৃতি, সমাজ, বাংলাদেশের ইতিহাস—ঐতিহ্য, মুক্তিযুদ্ধ প্রভৃতি বিষয়ে নিয়মিত বক্তৃতা
* নিয়মিত সাংস্কৃতিক আয়োজন 
* সংগীত—নাট্য—ফ্যাশন—আবৃত্তি ও নৃত্য প্রতিযোগিতা
* সাহিত্য প্রতিযোগিতা ও সাময়িকী প্রকাশ গ্রন্থপাঠ উৎসব
* বিতর্ক প্রতিযোগিতা 
* বিএনসিসি কার্যক্রম
* আর্ট ক্যাম্প ক্রীড়া প্রতিযোগিতা
* বনভোজন ও শিক্ষাসফর

## চিত্রশালা

Tagore University of Creative Arts.jpg|রাতের বেলায় ক্যাম্পাসের চিত্র


## তথ্যসূত্র

## বহিঃসংযোগ

* 

বিষয়শ্রেণী:২০১৬-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:২০১৬-এ বাংলাদেশে প্রতিষ্ঠিত
বিষয়শ্রেণী:উত্তরা
বিষয়শ্রেণী:বাংলাদেশের বেসরকারি বিশ্ববিদ্যালয়
বিষয়শ্রেণী:ঢাকা জেলার বিশ্ববিদ্যালয়
বিষয়শ্রেণী:ঢাকার বিশ্ববিদ্যালয় ও মহাবিদ্যালয়
বিষয়শ্রেণী:রবীন্দ্রনাথ ঠাকুরের নামাঙ্কিত স্মারক
বিষয়শ্রেণী:২০১৬-এ প্রতিষ্ঠিত বিশ্ববিদ্যালয় ও কলেজ
জাতীয় যোগ্যতা ও প্রবেশিকা পরীক্ষা (স্নাতক-পূর্ব)

**জাতীয় যোগ্যতা ও প্রবেশিকা পরীক্ষা (স্নাতক-পূর্ব)** ( বা NEET (UG)) ভারতে চিকিৎসাবিদ্যা সংক্রান্ত পড়াশোনার জন্য প্রবেশিকা পরীক্ষা। এটি পূর্বে নিখিল ভারতীয় প্রাক-মেডিকেল পরীক্ষা (AIPMT) নামে পরিচিত ছিল। এই পরীক্ষায় উত্তীর্ণ শিক্ষার্থীরা MBBS, BDS, AYUSH ডিগ্রি অর্জনের জন্য কলেজে ভর্তি হবার যোগ্যতা অর্জন করে।

## ইতিহাস

## পরীক্ষার গঠন
পরীক্ষাটির পূর্ণমান ৭২০ ও সময় ৩ ঘণ্টা। মোট ১৮০ টি প্রশ্ন
তিনটি বিষয় (জীববিদ্যা, পদার্থবিদ্যা ও রসায়ন) থেকে আসে যার মধ্যে জীববিদ্যা থেকে ৯০ টি এবং পদার্থবিদ্যা থেকে ৪৫ টি ও রসায়ন থেকে ৪৫ টি। প্রতিটি প্রশ্নের মান ৪। সঠিক উত্তর দিলে +৪, উত্তর না দিলে ০, ভুল উত্তর দিলে -১।

২০২১-এ গঠনে কিছুটা পরিবর্তন আনা হয়। জীববিদ্যাকে দুটি অংশ প্রাণীবিদ্যা ও উদ্ভিদবিদ্যা করা হয়। এরপর চারটি অংশের প্রতিটিতে A ও B দুটি করে আলাদা সেট তৈরি করা হয়। A সেটে আবশ্যক ৩৫ টি প্রশ্ন ও B সেটে ১৫ টি প্রশ্ন ছিল যার মধ্যে ১০ টি উত্তর করা যেত।

## পাঠ্যক্রম
রাষ্ট্রীয় শৈক্ষিক অনুসন্ধান এবং প্রশিক্ষণ পরিষদএর একাদশ ও দ্বাদশ শ্রেণীর জীববিদ্যা, পদার্থবিদ্যা ও রসায়ন পুস্তকের সমস্ত কিছু।

## কাট-অফ

*PH = শারীরিকভাবে প্রতিবন্ধী পরীক্ষার্থী

## কোটা:কোচিং রাজধানী

ভারতের রাজস্থানের কোটাকে সে দেশের প্রধানমন্ত্রী নরেন্দ্র মোদী ভারতের **‘শিক্ষার কাশী (পবিত্র শহর)’** হিসাবে ঘোষণা করেছেন। এ শহর কোচিংয়ের কারণে ব্যাপক পরিচিত। কোচিং–বাণিজ্যের আর্থিক মূল্য **১২০ বিলিয়ন রুপি**।

সেখানে বারোটিরও বেশি ইনস্টিটিউট রয়েছে। এসব প্রতিষ্ঠানে শিক্ষার্থীরা মেডিকেল বা ইঞ্জিনিয়ারিং কলেজে ভর্তি হতে অত্যন্ত কঠিন প্রতিযোগিতামূলক পরীক্ষায় অংশগ্রহণের জন্য প্রস্তুতি নেন।

পাঠ্যক্রমের সঙ্গে তাল মিলিয়ে চলার জন্য তাঁরা সপ্তাহে ৭ দিনই প্রায় ১৮ ঘণ্টা পর্যন্ত পড়াশোনা করেন।

**২০২৩ সালে** মাত্র ১ লাখ ৪০ হাজার আসনের বিপরীতে ২০ লাখের বেশি শিক্ষার্থী মেডিকেলের ভর্তি পরীক্ষা জাতীয় যোগ্যতা ও প্রবেশিকা পরীক্ষা (স্নাতক-পূর্ব) বা NEET *(National Eligibility cum Entrance Test)* এ অংশ নিয়েছিলেন। 
অন্যদিকে ভারতীয় প্রযুক্তিবিদ্যা প্রতিষ্ঠান বা IIT *(Indian Institutes of Technology)* নামে পরিচিত শীর্ষ প্রযুক্তি-প্রতিষ্ঠানে ইঞ্জিনিয়ারিংয়ের ১০ হাজার আসনে ভর্তি হওয়ার জন্য জয়েন্ট এন্ট্রান্স পরীক্ষা (মেইনস) বা *JEE-Mains* পরীক্ষা দিয়েছিলেন ১০ লাখের বেশি শিক্ষার্থী।

কোটায় কোচিংয়ের সংস্কৃতি এবং শিক্ষার্থীদের একাডেমিক, পারিবারিক ও সামাজিক চাপ তাঁদের মানসিকভাবে বিপর্যস্ত করে তোলে। ফলে অনেক কোচিং স্কুল মনোরোগ বিশেষজ্ঞ ও পরামর্শদাতা রাখেন।

কোটার কোচিং স্কুলগুলোর বছরের ফি প্রায় দেড় লাখ রুপি। ফলে অনেক অভিভাবককে সন্তানদের পড়াশোনার খরচ জোগাতে অনেক আত্মত্যাগ করতে হয়।

## আরও দেখুন

* ভারতীয় প্রযুক্তিবিদ্যা প্রতিষ্ঠান

* জয়েন্ট এন্ট্রান্স পরীক্ষা (মেইনস) 
* জয়েন্ট এন্ট্রান্স পরীক্ষা (অ্যাডভান্সড) 

## তথ্যসূত্র

বিষয়শ্রেণী:২০১৩-এ ভারতে প্রতিষ্ঠিত
বিষয়শ্রেণী:ভারতের চিকিৎসাবৈজ্ঞানিক শিক্ষা
বিষয়শ্রেণী:ভারতের মানসম্মত পরীক্ষা
কায়সুল হক

**কায়সুল হক** (২৯ মার্চ ১৯৩৩–১৩ ফেব্রুয়ারি ২০১৬) বাংলাদেশের একজন কবি ও সাংবাদিক ছিলেন। বাংলা কবিতায় বিশেষ অবদানের জন্য তিনি ২০০১ সালে বাংলা একাডেমি পুরস্কার পান।

## প্রাথমিক জীবন
কায়সুল হক ২৯ মার্চ ১৯৩৩ সালে অবিভক্ত বাংলার মালদহ জেলায় মাতুলালয়ে জন্মগ্রহণ করেন। তার পিতার নাম দবিরউদ্দিন আহমদ ও মাতার নাম জিন্নাতুননেসা। পৈত্রিক নিবাস রংপুর। সাত ভাই ও তিন বোনের মধ্যে তিনি ছিলেন বড়। শৈশব, কৈশোর ও যৌবন কেটেছে রংপুরে। তার স্ত্রী সালমা হক (মৃ: ৫ ফেব্রুয়ারি ২০১৬ )। তার তিন ছেলে, এক মেয়ে। সন্তানদের এক ছেলে নজরুল ইনস্টিটিউটে চাকুরি করেন। অন্য দুজনের একজন চিকিৎসক ও অন্যজন প্রকৌশলী। মেয়ে অস্ট্রেলিয়ায় প্রবাসী।

## কর্মজীবন
কায়সুল হকের কর্মজীবন কাটে ঢাকায়। তিনি জাতীয় গ্রন্থকেন্দ্রের উপপরিচালক পদে কর্মরত ছিলেন এবং এই পদ থেকেই অবসরে যান। ১৯৫০ সালে ‘আজাদ’ পত্রিকায় তার প্রথম কবিতা প্রকাশিত হয়। ‘অধুনা’, ‘সবার পত্রিকা’, ‘কালান্তর’ ও ‘শৈলী’ সাহিত্য পত্রিকার সম্পাদক ছিলেন তিনি।  

## গ্রন্থ
কায়সুল হকের উল্লেখযোগ্য প্রকাশিত গ্রন্থের মধ্যে রয়েছে:-

* স্বদেশ সংস্কৃতি ও রবীন্দ্রনাথ (২০০৪)
* 'আলোর দিকে যাত্রা' (২০০৬)
* অনিন্দ চৈতন্য (২০০৮)

## পুরস্কার ও সম্মাননা

* বাংলা একাডেমী সাহিত্য পুরস্কার (২০০১),
* আসাদুজ্জামান সাহিত্য পুরস্কার (২০০০), 
* সাদত আলী আখন্দ সাহিত্য পুরস্কার (২০১৫)

## মৃত্যু
কায়সুল হক ১৩ ফেব্রুয়ারি ২০১৬ সালে ঢাকার গুলশানের উপশম হেলথ পয়েন্ট হাসপাতালে চিকিৎসাধীন অবস্থায় মৃত্যুবরণ করেন। মিরপুরের শহীদ বুদ্ধিজীবী কবরস্থানে তাকে সমাহিত করা হয়।

## তথ্যসূত্র

বিষয়শ্রেণী:১৯৩৩-এ জন্ম
বিষয়শ্রেণী:২০১৬-এ মৃত্যু
বিষয়শ্রেণী:রংপুর জেলার ব্যক্তি
বিষয়শ্রেণী:বাংলাদেশী কবি
বিষয়শ্রেণী:বাংলাদেশী সাহিত্যিক
বিষয়শ্রেণী:বাংলাদেশী সাংবাদিক
বিষয়শ্রেণী:কবিতায় বাংলা একাডেমি সাহিত্য পুরস্কার বিজয়ী‎
বিষয়শ্রেণী:বাঙালি কবি
বিষয়শ্রেণী:বাঙালি লেখক
মজলিসে তাহকিকাত ওয়া নাশরিয়াতে ইসলাম

**মজলিসে তাহকিকাত ওয়া নাশরিয়াতে ইসলাম** () দারুল উলুম নদওয়াতুল উলামার চৌহদ্দিতে অবস্থিত একটি ইসলামি গবেষণা ও প্রকাশনা প্রতিষ্ঠান। এটি নদওয়াতুল উলামার গবেষণা ও প্রকাশনা সম্পর্কিত ৩টি বোর্ডের অন্যতম। আবুল হাসান আলী নদভী সহ নদওয়াতুল উলামার কতিপয় আলেমের তৎপরতায় ১৯৫৯ সালে এটি প্রতিষ্ঠিত হয়। এর লক্ষ্য ও উদ্দেশ্য হলো, আধুনিক শিক্ষিত শ্রেণিদের মধ্যে যারা ইসলামি মূল্যবোধ থেকে দূরে সরে গেছেন, ইসলামের আবেদন, বৈশিষ্ট্য, শ্রেষ্ঠত্বের সাথে তাদের নতুনভাবে পরিচয় করিয়ে দেয়া। এই একাডেমির সদস্যপদ সবার জন্য উন্মুক্ত। ওয়াজেহ রশিদ নদভীর দেওয়া তথ্যমতে, প্রতিষ্ঠার পর থেকে ২০০৯ সাল পর্যন্ত এটি ৩২৮টি বই প্রকাশ করেছে। সহজ ভাষায় ব্যাখ্যা করার পাশাপাশি এই বইগুলোতে ইসলামের মৌলিক শিক্ষা, সামাজিক রীতিনীতি, আচার-আচরণ, ধর্মীয় আচার-অনুষ্ঠান, মুসলমানদের উৎসব ইত্যাদি ও ইসলামের প্রধান অবদানকে তুলে ধরে।

## বর্ণনা
১৯৫৯ সালে প্রতিষ্ঠার পর থেকে এ প্রতিষ্ঠান বিভিন্ন ভাষায় বেশ কিছু গ্রহণযোগ্য ও ফলপ্রসূ প্রকাশনা আধুনিক শিক্ষিত লোকদের দোরগোড়ায় পৌছিয়ে দিয়েছে , যাতে তারা ইসলামের শিক্ষা সম্পর্কে সম্যক ধারণা পান। আবুল হাসান আলী নদভীর লিখিত *[[নতুন তুফান ও তার প্রতিরোধ]]* নামক পুস্তিকাটি প্রকাশের মাধ্যমে অত্র প্রতিষ্ঠানের যাত্রা শুরু হয়। এই পুস্তিকায় আধুনিক শিক্ষিতদের ইসলামের শিক্ষা থেকে দূরত্ব ও ইসলামি আকিদা, আমল প্রভৃতি সম্পর্কে অজ্ঞতা যে পর্যায়ে পৌছে গেছে তা চিত্রায়িত হয়েছে এবং ক্রমশ এর ফলে ইসলামের সাথে আধুনিক শিক্ষিতদের বন্ধন শিথিল হবার বিষয়টিকে তুলে ধরা হয়েছে। এই পুস্তিকাটি আরবি, উর্দু এবং ইংরেজি তিন ভাষাতেই প্রকাশিত হয়েছে এবং গ্রহণযোগ্যতা পেয়েছে। এরপর থেকে এই প্রতিষ্ঠান বহু গুরুত্বপূর্ণ গ্রন্থাবলি প্রকাশ করতে শুরু করে। এর মধ্যে উল্লেখযোগ্য সংখ্যক গ্রন্থের একাধিক সংস্করণও প্রকাশিত হয়েছে। এসব গ্রন্থ শিক্ষিত মহলের দৃষ্টি আকর্ষণ করতে সমর্থ হয়েছে। এসব কিতাবাদির লেখকদের মধ্যে এমন শীর্ষস্থানীয় শিক্ষাবিদগণও আছেন যাদের রচনাকর্ম ও গ্রন্থ সর্বত্র ব্যাপকভাবে সমাদৃত। তাফসির, হাদিস, ফিকহ, শরয়ী বিধানের গুঢ়রহস্য, ইসলামের ইতিহাস, ইসলামি গবেষণা ও চিন্তাধারা, ইসলামি সংস্কৃতি, ইসলাম ও অনৈসলামিক দৃষ্টিভঙ্গির তুলনামূলক বিশ্লেষণ, মুসলিম দেশ সমূহে দাওয়াতী সফরের ইতিবৃত্ত , দাওয়াতী বক্তৃতা সমূহ এবং এ ধরনের বিভিন্ন বিষয় ভিত্তিক গ্রন্থ প্রকাশিত হয়। ইংরেজিতে এই প্রতিষ্ঠানটির নাম "Academy of Islamic Research & Publication", আরবিতে "المجمع الإسلامي العلمي" (উচ্চারণ: আল মাজমাউল ইসলামী আল ইলমী)। প্রতিষ্ঠান পরিচালনা ও তার প্রয়োজনীয় বিষয়াদি চিন্তাভাবনা, পরিকল্পনা ও সার্বিক তৎপরতার জন্য একটি স্বতন্ত্র পরিষদ রয়েছে। এর সাথে দেশের উল্লেখযোগ্য সংখ্যক ইসলামি চিন্তাবিদ ও শিক্ষিত মহল এবং লেখক-গবেষকগণ সম্পৃক্ত আছেন। নদওয়াতুল উলামা এবং অত্র প্রতিষ্ঠার পরস্পর সহযোগিতার বন্ধনে আবদ্ধ।

## আরও দেখুন
* পয়ামে ইনসানিয়াত

## তথ্যসূত্র

বিষয়শ্রেণী:ইসলামি প্রকাশনা প্রতিষ্ঠান
বিষয়শ্রেণী:১৯৫৯-এ প্রতিষ্ঠিত প্রকাশনা প্রতিষ্ঠান
বিষয়শ্রেণী:ভারতের প্রকাশনা কোম্পানি
বিষয়শ্রেণী:নদওয়াতুল উলামা
বিষয়শ্রেণী:আবুল হাসান আলী হাসানী নদভী
আত-তিব্বুন নববী (গ্রন্থ)

**আত-তিব্বুন নববী** হল একটি গ্রন্থ যা শেখ ইবনে কাইয়িম আল-জাওজিয়া রচনা করেন। তিনি হিজরি অষ্টম শতাব্দীর একজন পণ্ডিত ছিলেন। তিনি ১২৯২ খ্রিস্টাব্দে দামেস্কে জন্মগ্রহণ করেন এবং ১৩৫০ খ্রিস্টাব্দে মৃত্যুবরণ করেন। তিনি ইবনে তাইমিয়ার ছাত্রত্ব গ্রহণ করেন এবং তার সাথে অনেকদিন অতিবাহিত করেন। গ্রন্থটিতে প্রচুর উপকারিতা রয়েছে। ওষুধের নিয়ম, বিরল বৈজ্ঞানিক উপকারিতা এবং সমস্যা ও তার সমাধান তুলে ধরেছেন। ইবনে কাইয়িম আল-জাওজিয়া বলেছেন: নিজের জন্য ওষুধ খাওয়া, তার পরিবার এবং সঙ্গীদের মধ্যে যারা কোনো রোগে আক্রান্ত হতো তাদের জন্য ওষুধ খাওয়ার নির্দেশনা দেওয়ার ক্ষেত্রে নবী সাল্লাল্লাহু আলাইহি ওয়াসাল্লাম এর পদ্ধতি কি? সে বিষয় এখানে আলোচনা রয়েছে। এ যৌগিক ওষুধগুলিকে "আক্রাবাযিন" বলা হয়। বরং, তাদের বেশিরভাগ ওষুধ আলাদা আলাদা ছিল। কখনও কখনও আলাদা বা যৌগিক ওষুধ ব্যবহার করত। এটি আরব, তুর্কি এবং সামগ্রিকভাবে মরুভূমির মানুষসহ বিভিন্ন জাতিগুলির বেশিরভাগ ওষুধ গ্রহণের পদ্ধতি ছিল। রোমান, গ্রীক ও ভারতের বেশিরভাগ ওষুধ অসুখ অনুযায়ী আলাদা আলাদা ছিল। চিকিৎসকরা একমত হয়েছেন যে খাবার দিয়ে চিকিৎসা করা সম্ভব। এটি থেকে ওষুধে পরিবর্তন করা হয় না। যখন এটি সাধারণ ওষুধের মাধ্যমে সম্ভব হয়, তখন এটি থেকে যৌগে পরিবর্তন করা হয় না। তারা বললেনঃ যে সকল রোগ খাদ্য ও পথ্য দ্বারা দূর করা সম্ভব ছিল, তিনি ঔষধ দিয়ে তা দূর করার চেষ্টা করেননি। তারা বললেন: ডাক্তারের ওষুধ খাওয়ানোর প্রতি অনুরাগ করা উচিত নয়, কারণ ওষুধ যদি শরীরে এমন রোগ খুঁজে না পায় যা এটি ঘটায়, বা এমন রোগ খুঁজে পায় যা তার সাথে একমত নয়, বা এমন কিছু খুঁজে পায় যা তার সাথে একমত এবং তার পরিমাণ বা গুণমান বৃদ্ধি পায়, তিনি স্বাস্থ্যের সাথে আঁকড়ে ধরেন এবং অসুস্খ করেন। ডাক্তারদের পরীক্ষাকারীরা প্রায়শই আলাদা ওষুধ ব্যবহার করেন। তিনটি মেডিকেল টিমের মধ্যে এ বিষয়ে অনুসন্ধানে জানা যায় যে, ওষুধগুলো খাদ্যের প্রকারের। যে জাতি ও সম্প্রদায়ের খাবার বেশির গ্রহণ করে না, তাদের খুব কম রোগ আছে। তাদের চিকিৎসা কম হয়। যৌগিক খাবারের আধিপত্য মানুষদের যৌগিক ওষুধের প্রয়োজন হয়। এর কারণ হ'ল তাদের রোগগুলি প্রায়শই যৌগিক হয়, তাই যৌগিক ওষুধ যাদের রয়েছে তাদের পক্ষে বেশি উপকারী এবং রোগ উপত্যকা এবং মরুভূমি একক, তাই একক ওষুধ দিয়ে তাদের চিকিত্সা করাই যথেষ্ট। এটি চিকিৎসা শিল্প অনুসারে প্রমাণ।” 

## আরও দেখুন

* নবী মুহাম্মদের প্রাকৃতিক ওষুধসমূহ

## তথ্যসূত্র

বিষয়শ্রেণী:ইবনে কাইয়িমের বই
জনসংখ্যা অনুযায়ী এশিয়ার দেশের তালিকা

এটি সাধারণ জনসংখ্যার অনুমান অনুসারে **জনসংখ্যা অনুযায়ী এশিয়ার দেশসমূহ এবং নির্ভরশীল অঞ্চলসমূহের তালিকা**।

## সারণী

## আরও দেখুন
*আয়তন অনুযায়ী এশিয়ার দেশসমূহের তালিকা
*জনসংখ্যা অনুযায়ী সার্বভৌম রাষ্ট্র ও নির্ভরশীল অঞ্চলসমূহের তালিকা
*জনসংখ্যা অনুযায়ী আফ্রিকার দেশসমূহের তালিকা
*জনসংখ্যা অনুযায়ী আমেরিকার দেশসমূহের তালিকা
*জনসংখ্যা অনুযায়ী আরব দেশসমূহের তালিকা
*জনসংখ্যা অনুযায়ী ইউরোপের দেশসমূহের তালিকা
*জনসংখ্যা অনুযায়ী ওশেনিয়ার দেশসমূহের তালিকা

## তথ্যসূত্র

*
*
বিষয়শ্রেণী:এশিয়া
বিষয়শ্রেণী:এশিয়ার দেশগুলোর তালিকা
ফরিদ উয়েদ্রাওগো

**সুফিয়ান ফরিদ উয়েদ্রাওগো** (; ২৬ ডিসেম্বর ১৯৯৬; **ফরিদ উয়েদ্রাওগো** নামে সুপরিচিত) হলেন একজন বুর্কিনাবি পেশাদার ফুটবল খেলোয়াড়। তিনি বর্তমানে বুর্কিনাবি ক্লাব ফোর্সেস আর্মি এবং বুর্কিনা ফাসো জাতীয় দলের হয়ে গোলরক্ষক হিসেবে খেলেন।

২০১৪–১৫ মৌসুমে, বুর্কিনাবি ক্লাব মেজেস্টিকের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; মেজেস্টিকের হয়ে মাত্র এক মৌসুম অতিবাহিত করার পর ২০১৫–১৬ মৌসুমে তিনি কাদিওগোয় যোগদান করেছেন। কাদিওগোয় মাত্র এক মৌসুম অতিবাহিত করার পর রাহিমোর সাথে চুক্তি স্বাক্ষর করেছেন। পরবর্তীকালে, তিনি মেজেস্টিকের হয়ে খেলেছেন। ২০২০–২১ মৌসুমে, তিনি মেজেস্টিক হতে বুর্কিনাবি ক্লাব ফোর্সেস আর্মিতে যোগদান করেছেন।

ফরিদ ২০২১ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছেন; বুর্কিনা ফাসোর জার্সি গায়ে তিনি এপর্যন্ত ২ ম্যাচে অংশগ্রহণ করেছেন।

## প্রারম্ভিক জীবন
সুফিয়ান ফরিদ উয়েদ্রাওগো ১৯৯৬ সালের ২৬শে ডিসেম্বর তারিখে বুর্কিনা ফাসোর ওয়াগাদুগুতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
২০২১ সালের ৫ই জুন তারিখে, ২৪&nbsp;বছর, ৫&nbsp;মাস ও ১০&nbsp;দিন বয়সে, ডান পায়ে ফুটবল খেলায় পারদর্শী ফরিদ কোত দিভোয়ারের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বুর্কিনা ফাসোর হয়ে অভিষেক করেছেন। উক্ত ম্যাচের ৪১তম মিনিটে গোলরক্ষক এর্ভে কফির বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২৩ নম্বর জার্সি পরিধান করে খেলেছিলেন। ম্যাচটি কোত দিভোয়ার ২–১ গোলের ব্যবধানে জয়লাভ করেছিল। বুর্কিনা ফাসোর হয়ে অভিষেকের বছরে ফরিদ সর্বমোট ২ ম্যাচে অংশগ্রহণ করেছেন।

ফরিদ ক্যামেরুনে অনুষ্ঠিত ২০২১ আফ্রিকা কাপ অব নেশন্সের জন্য ২০২১ সালের ২৪শে ডিসেম্বর তারিখে ঘোষিত বুর্কিনা ফাসো দলে স্থান পেয়েছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 
* 

বিষয়শ্রেণী:১৯৯৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওয়াগাদুগুর ব্যক্তি
বিষয়শ্রেণী:ওয়াগাদুগুর ক্রীড়াবিদ
বিষয়শ্রেণী:বুর্কিনাবি ফুটবলার
বিষয়শ্রেণী:মেজেস্টিক ফুটবল ক্লাবের খেলোয়াড়
বিষয়শ্রেণী:রেল ক্লাব কাদিওগোর খেলোয়াড়
বিষয়শ্রেণী:রাহিমো ফুটবল ক্লাবের খেলোয়াড়
বিষয়শ্রেণী:ইউনিয়ন স্পোর্তিভ ফোর্সেস আর্মির খেলোয়াড়
বিষয়শ্রেণী:বুর্কিনাবি প্রিমিয়ার লিগের খেলোয়াড়
বিষয়শ্রেণী:বুর্কিনা ফাসোর আন্তর্জাতিক ফুটবলার
বিষয়শ্রেণী:২০২১ আফ্রিকা কাপ অব নেশন্সের খেলোয়াড়
বিষয়শ্রেণী:২০২০ আফ্রিকান নেশন্স চ্যাম্পিয়নশিপের খেলোয়াড়
বিষয়শ্রেণী:পুরুষ ফুটবল গোলরক্ষক
বিষয়শ্রেণী:ভিতা স্পোর্টস অ্যাসোসিয়েশনের খেলোয়াড়
বিষয়শ্রেণী:লিনাফুটের খেলোয়াড়
বিষয়শ্রেণী:গণতান্ত্রিক কঙ্গো প্রজাতন্ত্রে বুর্কিনাবি প্রবাসী ক্রীড়াবিদ
জাসির চুক্তি

**জাসি চুক্তি** মলদাভিয়ার জাসি বা য়াশিতে রুশ সাম্রাজ্য ও উসমানীয় সাম্রাজ্যের মধ্যে সম্পাদিত একটি শান্তি চুক্তি। যার উদ্দেশ্য ছিল, ১৭৮৭-৯২ পর্যন্ত চলে আসা রুশ-তুর্কী যুদ্ধের ইতি ঘটানো। এর ফলে, রাশিয়ার কৃষ্ণ সাগরে আধিপত্য বৃদ্ধি হয়।

উসমানীয় সাম্রাজ্যের উজিরে আজম কোকা ইউসুফ পাশা এবং রুশ রাজকুমার বেজবোরোদকো চুক্তিটিতে স্বাক্ষর করেন। রাজকুমার বেজবোরোদকো প্রিন্স পোটেমকিনের উত্তরসূরী নির্বাচিত হয়েছিলেন, যখন পোটেমকিন মারা যান।) এই জাসির চুক্তিটি ১৭৭৪ সালে সম্পাদিত কুসুক কাইনারজি চুক্তিতে হওয়া ক্রিমীয় খানাতের দখলকে আনুষ্ঠানিকভাবে রুশ সাম্রাজ্যের জন্য নিশ্চিত করে এবং ইউরোপীয় রুশ-তুর্কী সীমান্ত তৈরি করতে ইয়েদিসান (দেনিস্তার ও বাগ নদীর মধ্যখানের অঞ্চল) রাশিয়ার কাছে হস্তান্তর করা হয়। আর এশিয়ার সীমান্তকে (কুবান নদী) অপরিবর্তিত রেখে দেয়া হয়।

## আরো দেখুন

* উসমানীয় সাম্রাজ্যের ইতিহাস

## তথ্যসূত্র
 

বিষয়শ্রেণী:১৭৯২-এ ইউরোপ
বিষয়শ্রেণী:রাশিয়ার শান্তি চুক্তি
বিষয়শ্রেণী:উসমানীয় সাম্রাজ্যের শান্তি চুক্তি
পয়ামে ইনসানিয়াত

**পয়ামে ইনসানিয়াত** () ভারতীয় দার্শনিক আবুল হাসান আলী হাসানী নদভীর চিন্তা ও দর্শনের আলোকে প্রতিষ্ঠিত একটি অরাজনৈতিক সামাজিক, আধ্যাত্মিক, মানবিক ও দাওয়াতি সংগঠন। তিনি ১৯৫১ সালে অনানুষ্ঠানিকভাবে সংগঠনটির গোড়াপত্তন করেন, যা ১৯৭৪ সালে আনুষ্ঠানিকভাবে আত্মপ্রকাশ করে। এই আন্দোলন ছিল নদভীর অন্যতম প্রিয় কর্মসূচি এবং একটি বাহন যার মাধ্যমে তিনি ভারতে শান্তি আনতে চেয়েছিলেন। তিনি এটিকে মুসলমানদের জন্য দেশের উন্নত ভবিষ্যতের নিশ্চয়তা দেওয়ার একমাত্র বিকল্প হিসেবে দেখেছিলেন। এই আন্দোলন আন্তঃধর্মীয় সম্পর্কের উন্নতির জন্য স্বাধীনতা-উত্তর ভারতে ঘটে যাওয়া উল্লেখযোগ্য ঘটনাগুলোর অন্যতম।

## ইতিহাস
আবুল হাসান আলী নদভী উপলব্ধি করেন, ভারতের বিশাল অমুসলিম জনগোষ্ঠীর সাথে দৈহিক এবং রাজনৈতিক শক্তি পরীক্ষায় অবতীর্ণ হওয়াটা মুসলমানদের জন্য আত্মঘাতি পদক্ষেপ। তাই তিনি ভারতীয় মুসলমানদের অস্তিত্ব রক্ষার একমাত্র উপায় হিসেবে প্রতিবেশী অমুসলিমদের মানবতা ও সহমর্মিতার প্রতি উদ্বুদ্ধ করার জন্য এই সংগঠনের সূচনা করেন। ১৯৫১ সালে লখনউয়ের আমিনুদ্দৌলা পার্কে এক হিন্দু-মুসলিম জনসভায় *খোদা পুরস্তি আওর নফস পুরস্তি* নামে একটি ভাষণ প্রদানের মাধ্যমে তার এ মানবতাবাদী দাওয়াতি কার্যক্রমের সূচনা হয়। এরপর তিনি সারা ভারতে এই পয়গাম নিয়ে সফর করেন। ১৯৫৪ সালে লখনউয়ের গঙ্গা প্রসাদ মেমোরিয়াল হলে পয়ামে ইনসানিয়াতের সভা হয়। আস্তে আস্তে ১৯৭৪ সালে এসে এটি আন্দোলনের রূপ ধারণ করে। কিন্তু বিশেষ কারণে পয়ামে ইনসানিয়াতকে তিনি সাংগঠনিকরূপ দেননি। এর জন্য কোনো কমিটি ও ফান্ড ছিল না। আবুল হাসান আলী নদভী নিজেই ছিলেন এ আন্দোলনের ভিত্তি। তার ভাতিজা মুহাম্মদ মিয়া, *তামীরে হায়াত* সম্পাদক ইসহাক জলিস নদভী, আবদুল করিম পারেখ, কাজী আব্দুল হামিদ প্রমুখ তার সাথে এ ধরনের প্রোগ্রামে সঙ্গী হতেন।

সংগঠনটির মূল প্রতিপাদ্য আবুল হাসান আলী নদভীর একটি বক্তৃতা। আলী নদভী বলেন, 

## লক্ষ্য ও উদ্দেশ্য
সংগঠনটির লক্ষ্য ও উদ্দেশ্যের মধ্যে রয়েছে:
# মানবিক মূল্যবোধের ভিত্তিতে সকল সম্প্রদায়ের মাঝে প্রেম-ভালোবাসা ও সৌহার্দ্য-সম্প্রীতির পরিবেশ গড়ে তোলা।
# ক্রমবর্ধমান সামাজিক, নৈতিক ও মানবিক অবক্ষয় রোধ এবং নৈতিকতা ও মানবিকতার বিকাশ দান করা।
# মাদকতা, নগ্নতা, অশ্লীলতা ও অপসংস্কৃতির বিরুদ্ধে কার্যকর ব্যবস্থা গ্রহণ করা এবং সুস্থ সংস্কৃতির বিকাশ দান করা।
# সমাজ থেকে সুদ, ঘুষ, দূর্নীতি, মজুদদারী, কালোবাজারী, সাম্প্রদায়িকতা ও অর্থনৈতিক লুণ্ঠনের পথসমূহ নির্মূল করা।
# সমাজ থেকে সকল প্রকার জুলুম-অত্যাচার, অন্যায়-অবিচার, হত্যা-রক্তপাত ও হিংসা-বিদ্বেষের অবসান ঘটানো।
# জাতি, ধর্ম, বর্ণ নির্বিশেষে নিঃস্ব, দরিদ্র, বিপদগ্রস্ত ও প্রাকৃতিক দূর্যোগ কবলিত মানুষের সেবায় এগিয়ে আসা।
# দেশ, জাতি ও মানবতা রক্ষায় নতুন প্রজন্মের মধ্যে জ্ঞানার্জন, চরিত্র গঠন ও সমাজ সেবার চেতনা জাগ্রত করা।

## কর্মসূচি
সংগঠনটির কর্মসূচি ৪টি। যথা:
# দাওয়াহ; ইসলামের শান্তির আদর্শ প্রচার।
# তালিম; ইসলামি শিক্ষার সম্প্রসারণ।
# ইসলাহ; সমাজ ও নৈতিকতার সংশোধন।
# খিদমাহ; আর্তমানবতার সেবা।
## আরও দেখুন
* দেওবন্দি সংগঠনের তালিকা

## তথ্যসূত্র
### উদ্ধৃতি

### গ্রন্থপঞ্জি

*
* 
* 
*

## বহিঃসংযোগ
*  — আবুল হাসান আলী হাসানী নদভী

বিষয়শ্রেণী:দেওবন্দি সংগঠন
বিষয়শ্রেণী:নদওয়াতুল উলামা
বিষয়শ্রেণী:ভারত ভিত্তিক ইসলামি সংগঠন
বিষয়শ্রেণী:ভারতে ইসলাম
বিষয়শ্রেণী:১৯৭৪-এ ভারতে প্রতিষ্ঠিত
বিষয়শ্রেণী:আবুল হাসান আলী হাসানী নদভী
বিষয়শ্রেণী:১৯৭৪-এ প্রতিষ্ঠিত সংগঠন
সুইসাইড স্কোয়াড (চলচ্চিত্র)

*** সুইসাইড স্কোয়াড*** ২০১৬ সালে মুক্তিপ্রাপ্ত একটি মার্কিন সুপারহিরো চলচ্চিত্র যা ডিসি কমিক্সের একই নামের সুপারভিলেনের দলের উপর ভিত্তি করে নির্মিত হয়েছে। ওয়ার্নার ব্রাদার্স পিকচার্স কর্তৃক পরিবেশিত এই চলচ্চিত্রটি ডিসি এক্সটেন্ডেড ইউনিভার্সের তৃতীয় সংযোজন। এর কাহিনী রচনা এবং পরিচালনা করেছেন ডেভিড আয়ার এবং এতে অভিনয় করেছেন উইল স্মিথ, জ্যারেড লেটো, মার্গো রবি, জোয়েল কিনাম্যান, ভায়োলা ডেভিস, জ্যায় কোর্টনি, জ্যায় হার্ন্যান্দেজ, অ্যাডেওয়ালে অ্যাকিনুয়্যে-অ্যাগবাজে, আইক বারিনহোল্টজ, স্কট ইস্টউড, কারা ডেলেভিন প্রমুখ অভিনয়শিল্পী। চলচ্চিত্রে, অ্যামান্ডা ওয়্যালারের নেতৃত্বে পরিচালিত গুপ্ত সরকারি সংস্থা কর্তৃক জেলবন্দী সুপারভিলেনদের একত্রিত করা হয় যেন তারা ব্ল্যাক অপস. অভিযান নস্যাৎ করার মাধ্যমে পৃথিবীকে ধ্বংসের হাত থেকে রক্ষা করতে পারে যার বিনিময়ে তাদের সাজা হ্রাস পাবে।

২০০৯ সালের ফেব্রুয়ারি নাগাদ, ওয়ার্নার ব্রাদার্স কর্তৃক সুপারভিলেন টিম সুইসাইড স্কোয়াড ভিত্তিক একটি চলচ্চিত্র নির্মাণের পদক্ষেপ নেয়া হয় যা রচনা এবং পরিচালনার জন্য ২০১৪ সালের সেপ্টেম্বরে ডেভিড আয়ারের সাথে চুক্তি করা হয় এবং একই বছরের অক্টোবরে অভিনয়শিল্পী বাছাই শুরু হয়। ২০১৫ সালের ১৩ই এপ্রিল অন্টারিওর টরোন্টোতে মূল চিত্রগ্রহণ শুরু হয় এবং সে বছরেরই আগস্ট মাসে শিকাগোতে আনুষঙ্গিক চিত্রগ্রহণের মাধ্যমে শেষ হয়। *সুইসাইড স্কোয়াড* নিউইয়র্ক শহরে রিয়েলডি৩ডি, আইম্যাক্স ও আইম্যাক্স ৩ডি সংস্করণে মুক্তি পায় ২০১৬ সালের ১লা আগস্ট এবং যুক্তরাষ্ট্রে মুক্তি পায় ৫ই আগস্ট। মুক্তির দিনই নতুন আয়ের মাইলফলক তৈরি করার পাশাপাশি চলচ্চিত্রটি বিশ্বব্যাপী $৭৪৬ মিলিয়ন মার্কিন ডলার আয় করার মাধ্যমে এটি ২০১৬ সালের দশম সর্বাধিক উপার্জনকারী চলচ্চিত্রে পরিণত হয়। সমালোচকরা চলচ্চিত্রের অভিনয়শিল্পীদের প্রশংসা করলেও এর কাহিনী এবং পরিচালনা নিয়ে সমালোচনা করেন। চলচ্চিত্রটি একাধিক পুরস্কারের জন্য মনোনীত এবং জয়লাভ করে নেয়া ছাড়াও অস্কারের ৮৯তম আসরে *সেরা সাজসজ্জা এবং চুলসজ্জার* জন্য প্রথম ডিসিইইউ চলচ্চিত্র হিসেবে একটি অস্কার পদক জয় করে নেয়। পরবর্তীতে এই চলচ্চিত্রের স্পিন-অফ বা উপজাত হিসেবে ২০২০ সালে *[[বার্ডস অব প্রে(২০২০ এর চলচ্চিত্র)|বার্ডস অব প্রে]]* এবং ২০২১ সালে স্ট্যান্ডঅ্যালোন সিক্যুয়েল 'দ্য সুইসাইড স্কোয়াড'' নামে দুটি চলচ্চিত্র মুক্তি পায়।

## তথ্যসূত্র

বিষয়শ্রেণী:২০১০-এর দশকের সুপারহিরো চলচ্চিত্র
বিষয়শ্রেণী:মার্কিন তিক্ত হাস্যরসাত্মক চলচ্চিত্র
বিষয়শ্রেণী:মার্কিন সুপারহিরো চলচ্চিত্র
বিষয়শ্রেণী:২০১০-এর দশকের ইংরেজি ভাষার চলচ্চিত্র
বিষয়শ্রেণী:ওয়াশিংটন, ডি.সি.র পটভূমিতে চলচ্চিত্র
বিষয়শ্রেণী:হোয়াইট হাউসের পটভূমিতে চলচ্চিত্র
বিষয়শ্রেণী:টরন্টোয় ধারণকৃত চলচ্চিত্র
বিষয়শ্রেণী:শিকাগোয় ধারণকৃত চলচ্চিত্র
বিষয়শ্রেণী:ওয়ার্নার ব্রসের চলচ্চিত্র
বিষয়শ্রেণী:২০১০-এর দশকের মার্কিন চলচ্চিত্র
বিষয়শ্রেণী:২০১৬-এর ত্রিমাত্রিক চলচ্চিত্র
বিষয়শ্রেণী:২০১৬-এর পটভূমিতে চলচ্চিত্র
বিষয়শ্রেণী:২০০৯-এর পটভূমিতে চলচ্চিত্র
বিষয়শ্রেণী:২০১৪-এর পটভূমিতে চলচ্চিত্র
বিষয়শ্রেণী:২০১৫-এর পটভূমিতে চলচ্চিত্র
বিষয়শ্রেণী:ইংরেজি ভাষার তিক্ত হাস্যরসাত্মক চলচ্চিত্র
অলিম্পাস পর্বত

**অলিম্পাস পর্বত**(, এছাড়াও , ) হলো গ্রীসের সবচেয়ে উঁচু পর্বত। এটি থেসালি এবং ম্যাসিডোনিয়া সীমান্তের অলিম্পাস রেঞ্জে অবস্থিত এজিয়ান সাগরের থার্মাইক উপসাগরের কাছে অলিম্পাস ম্যাসিফের থেসালি এবং পিয়ারিয়ার আঞ্চলিক ইউনিটের মধ্যে, থেসালোনিকি থেকে প্রায় ৮০ কিলোমিটার (৫০ মাইল) দক্ষিণ-পশ্চিমে অবস্থিত। অলিম্পাস পর্বতে ৫২টি চূড়া এবং গভীর গিরিখাত রয়েছে। পর্বতমালাটির সর্বোচ্চ শৃঙ্গের নাম হলো মাইটিকাস (Μύτικας *Mýtikas*), যার অর্থ "নাক", । টপোগ্রাফিক বিশিষ্টতার দিক থেকে এটি ইউরোপের সর্বোচ্চ শৃঙ্গগুলির মধ্যে একটি। 

গ্রীক পৌরাণিক কাহিনীতে অলিম্পাস গ্রীক দেবতাদের বাড়ি হিসাবে উল্লেখযোগ্য। এটি তার ব্যতিক্রমী জীববৈচিত্র্য এবং সমৃদ্ধ উদ্ভিদের জন্যও সুপরিচিত। ১৯৩৮ সাল থেকে এটি গ্রীসের একটি জাতীয় উদ্যান। এটি একটি ওয়ার্ল্ড বায়োস্ফিয়ার রিজার্ভও বটে। 

প্রতি বছর, হাজার হাজার দর্শক এবং প্রাণী এর ঢালে ভ্রমণ করে এবং এর শিখরে আরোহণ করে। অলিম্পাসে আরোহণের স্বাভাবিক সূচনা পয়েন্ট হল লিটোচোরো শহর,যা পাহাড়ের পূর্ব পাদদেশে,  দূরে অবস্থিত।
## ভুগোল
থাম্ব|মাইটিকাস: সর্বোচ্চ বিন্দু

বৃষ্টি ও বাতাসের প্রভাবে অলিম্পাসের আকৃতি গঠিত হয়েছিল। যা সমুদ্রপৃষ্ঠ থেকে প্রায় ৩,০০০ মিটার (৯,৮০০ ফুট) উপরে একটি বিচ্ছিন্ন টাওয়ার তৈরি করেছিল। যেটি লিটোচোরোতের মাত্র ১৮ কিলোমিটার (১১ মা) দূরে অবস্থিত। অলিম্পাসের অনেকগুলো চূড়া প্রায় বৃত্তাকার। পর্বতটির পরিধি ১৫০ কিলোমিটার (৯৩ মাইল), গড় ব্যাস ২৬ কিলোমিটার (১৬ মাইল) এবং ৫০০ বর্গ কিলোমিটার (১৯০ বর্গ মাইল) এলাকা। উত্তর-পশ্চিমে কোকিনোপিলোসের অ্যারোমানিয়ান গ্রাম অবস্থিত। ম্যাকরাইরিমা প্রবাহ ভোলগারার ম্যাসিফ থেকে অলিম্পাসকে পৃথক করেছে। পেত্রা, ভ্রন্টু এবং ডিওন গ্রাম উত্তর-পশ্চিমে অবস্থিত। পূর্ব দিকে রয়েছে লিটোচোরো শহর। যেখানে এনিপিয়াস অলিম্পাসের ম্যাসিফকে বিভক্ত করেছে। এর দক্ষিণ-পূর্ব দিকে, জিলিয়ানা গর্জে কাতো অলিম্পোস (লোয়ার অলিম্পাস) থেকে মাউন্ট অলিম্পাসকে বিভক্ত করেছে এবং দক্ষিণ-পশ্চিম পাদদেশে, সিকামিনা এবং কারিয়া গ্রামের অবস্থান।

## তথ্যসূত্র

বিষয়শ্রেণী:গ্রিসের পর্বত
বিষয়শ্রেণী:গ্রিক পুরাণে অবস্থান
বিষয়শ্রেণী:পৌরাণিক পর্বত
বিষয়শ্রেণী:পবিত্র পর্বত
আত-তাফসির আল-কাইয়িম

**আল-তাফসির আল-কাইয়িম** হলো হাফিজ ইবন আল-কাইয়িম দ্বারা লিখিত পবিত্র কুরআনের ব্যাখ্যার বইগুলির মধ্যে একটি। মুহাম্মদ উওয়াইস আল-নদভী দ্বারা সংকলিত, এবং মুহাম্মদ হামিদ আল-ফিকি দ্বারা সংকলিত, এবং এটি ৬৫১ পৃষ্ঠার একক ভলিউম গ্রন্থ।

## তাফসির শৈলী
আল-তাফসির আল-কাইয়্যিম বইটি বিস্তৃত এবং সুপরিচিত ব্যাখ্যাগুলির মধ্যে একটি ফ্যাব্রিক হিসাবে বিবেচনা করা হয়। এটি ইবনে আল-কাইয়্যিম দ্বারা রচিত নয়, বরং কুরআনের অনেক আয়াতের ব্যাখ্যায় ইবনে আল-কাইয়্যিমের বাণীর সমসাময়িক সংগ্রহ মাত্র। এটি এমন একটি অনন্য ব্যাখ্যা যা জ্ঞান, আইনশাস্ত্র এবং অলঙ্কারশাস্ত্রকে অন্তর্ভুক্ত করে। তিনি মহান কুরঅনের আয়াতে যে তাঁর জ্ঞান ও বাগ্মীতার যে আলো ফেলেছিলেন, তাই তিনি এই গ্রন্থে পবিত্রতার সাথে ব্যাখ্যা করেছিলেন। কুরআন এবং নবীর পরিশুদ্ধ সুন্নাহ, এবং এর সুস্পষ্ট অলঙ্কারপূর্ণ স্বাদ, স্পষ্টতা এবং দ্ব্যর্থহীন যুক্তি সহ, স্পষ্ট, সহজ, সুস্বাদু এবং বোধগম্য করে গ্রন্থে আলোচিত হয়েছে। 

## তাফসির সংগ্রহ
মুহাম্মাদ হামিদ আল-ফাকী মূল্যবান ব্যাখ্যাগ্রন্থের “ইমাম ইবনুল কাইয়্যিমের এই মূল্যবান ব্যাখ্যাটি সালাফী পণ্ডিত মুহাম্মদ উওয়াইস আল-নদভী দ্বারা সংকলিত হয়েছিল এবং তিনি এতে একটি প্রশংসনীয় প্রচেষ্টা করেছিলেন। তিনি বুঝতে পারেননি যে এটি সম্পূর্ণ কোরানের ব্যাখ্যা, তবে এটি একটি বৈধ মডেল হিসাবে বিবেচিত হয়। যে এটিকে সঠিকভাবে চিন্তা করতে পারে সে এটি থেকে উপকৃত হতে পারে, এর উদাহরণ অনুসরণ করতে পারে এবং এই পদ্ধতিতে সম্পূর্ণ কুরআন বোঝা তার পক্ষে সহজ হবে ।” 
## বহিঃ লিঙ্ক

* ইমাম ইবনে আল-কাইয়িমের মূল্যবান ব্যাখ্যামূলক বই ডাউনলোড করুন এনডাউমেন্ট লাইব্রেরি
* ইমাম ইবনুল কাইয়্যেমের মূল্যবান ব্যাখ্যামূলক বইটি ডাউনলোড করুন দ্য কমপ্রিহেনসিভ লাইব্রেরি

## তথ্যসূত্র

বিষয়শ্রেণী:তাফসির গ্রন্থ
বিষয়শ্রেণী:অপর্যালোচিত অনুবাদসহ পাতা
আসরারুস সালাত

**প্রার্থনার গোপনীয়তা এবং প্রার্থনা এবং** শোনার স্বাদের মধ্যে পার্থক্য এবং ভারসাম্য একটি স্বাধীন বার্তা এবং এটি ইবনে আল-কাইয়্যিমের একটি বই থেকে নেওয়া হয়নি এবং তিনি শ্রবণের স্বাদ এবং প্রার্থনার স্বাদ এবং কুরআনের তুলনা করার জন্য এটি রচনা করেছেন। একটি প্রকৃত আনন্দ এবং পুরুষত্ব এবং প্রার্থনা এবং কোরআন পাঠের আনন্দ এবং আনন্দের তুলনা করার অর্থে এবং গান শোনার এবং বাদ্যযন্ত্র এবং সঙ্গীত এবং নিষিদ্ধ বিনোদন শোনার অলীক আনন্দের মধ্যে এবং তাদের প্রত্যেকটি আলাদা। প্রতিটি দিক অন্য.

## বার্তার নথিভুক্তিকরণ
সমালোচকগণ লেখক ইবন আল-কাইয়িমের রিসালাহ গ্রন্থটির শ্রেষ্টত্ব ও তার কৃতিত্ব প্রমাণ করেছেন। এটি অন্য কোনো গ্রন্থের অংশ নয়, বরং এটি মাজদি আল-সায়্যিদের সম্পাদনায় তিনটি লিখিত অনুলিপি (ইরাকি - মিশরীয় - সৌদি) এর উপর নির্ভর করে লেখা। কাইয়্যিম তার বই জাদ আল-মাদ-এ, বলেছেন, “মাদারেজুল সালেকিন” গ্রন্থে এ বিষয়ে উল্লেখ আছে; যে গ্রন্থের নামকরণ করা হয়েছে “মারাহেলুস সায়েরিং বায়না মানাযিলে ইয়্যাকা না‘বুদু ওয়া ইয়্যাকা নাসতাঈন” বা مراحل السائرين بين منازل إياك نعبد وإياك نستعين.

## বহিঃসংযোগ

* ইসলাম ওয়ে ওয়েবসাইট (দার আল-মুসলিম সংস্করণ) থেকে নামাজের রহস্য বইটি ডাউনলোড করুন

## তথ্যসূত্র

বিষয়শ্রেণী:নামাজ
বিষয়শ্রেণী:ধর্মোপদেশ লেখক
বিষয়শ্রেণী:ইসলামি আইনশাস্ত্র সম্পর্কিত বই
বিষয়শ্রেণী:অপর্যালোচিত অনুবাদসহ পাতা
মোজাম্মেল হোসেন মিন্টু

**মোজাম্মেল হোসেন মিন্টু** (–১০ এপ্রিল ২০১০) বাংলাদেশের একজন ঔপন্যাসিক, লেখক ও নাট্যকার ছিলেন। ছোটগল্প লেখায় বিশেষ অবদানের জন্য তিনি ২০০৪ সালে বাংলা একাডেমি পুরস্কার পান। তিনি বাংলাদেশ জার্নালিস্ট এন্ড রাইটার্স এসোসিয়েশন ইনক নর্থ আমেরিকার প্রেসিডেন্ট ছিলেন।

## জীবনী
মোজাম্মেল হোসেন মিন্টু নিউইয়র্ক প্রবাসী ছিলেন। তার *<nowiki/>'শেষ বিকেলের রোদ*' উপন্যাস দিয়ে ধারাবাহিক নাটক প্রচারিত হয়েছে বিটিভিতে।

## গ্রন্থ
মোজাম্মেল হোসেন মিন্টুর উল্লেখযোগ্য প্রকাশিত গ্রন্থের মধ্যে রয়েছে:-

* গ্লাস হাউজ
* অন্ধ দেবতা,
* কাচের বাড়ি,
* ওরা কিছু বলতে চায়,
* সূর্যতপা,
* দেশ কাল সমকালীর চিনতা

## পুরস্কার ও সম্মাননা

* বাংলা একাডেমী সাহিত্য পুরস্কার (২০০৪)

## মৃত্যু
মোজাম্মেল হোসেন মিন্টু ১০ এপ্রিল ২০১০ সালে নিউইয়র্কে মৃত্যুবরণ করেন।

## তথ্যসূত্র

বিষয়শ্রেণী:১৯৪০-এর দশকে জন্ম
বিষয়শ্রেণী:২০১০-এ মৃত্যু
বিষয়শ্রেণী:বাংলাদেশী পুরুষ ঔপন্যাসিক
বিষয়শ্রেণী:বাংলাদেশী লেখক
বিষয়শ্রেণী:বাংলাদেশী নাট্যকার
বিষয়শ্রেণী:ছোটগল্পে বাংলা একাডেমি সাহিত্য পুরস্কার বিজয়ী
বিষয়শ্রেণী:বাঙালি লেখক
সাঈদ-উর-রহমান

**সাঈদ-উর-রহমান** বাংলাদেশের একজন লেখক, প্রাবন্ধিক এবং গবেষক। গবেষণায় বিশেষ অবদানের জন্য তিনি ২০০২ সালে বাংলা একাডেমি পুরস্কার পান। তিনি ঢাকা বিশ্ববিদ্যালয়ের বাংলা বিভাগের অধ্যাপক ছিলেন। মুক্তিযুদ্ধা ছিলেন তিনি।

## প্রাথমিক জীবন
সাঈদ-উর-রহমান ঢাকা বিশ্ববিদ্যালয়ে লেখাপড়া করেছেন।

## কর্মজীবন

## গ্রন্থ
সাঈদ-উর-রহমানের উল্লেখযোগ্য প্রকাশিত গ্রন্থের মধ্যে রয়েছে:-

* ১৯৭২-১৯৭৫ কয়েকটি দলিল
* ওদুদ চর্চা,
* মার্কস ও মার্কসবাদীদের সাহিত্যচিন্তা,
* অনিশ্চিত গন্তব্যে বাংলাদেশ,
* মাওলানা ভাসানীর ভাষণ ও বিবৃতি,
* পূর্ব বাংলার রাজনীতি-সংস্কৃতি ও কবিতা

## পুরস্কার ও সম্মাননা

* বাংলা একাডেমী সাহিত্য পুরস্কার (২০০২)

## তথ্যসূত্র

বিষয়শ্রেণী:বাংলাদেশী গবেষক
বিষয়শ্রেণী:বাংলাদেশী লেখক
বিষয়শ্রেণী:বাংলাদেশী প্রাবন্ধিক
বিষয়শ্রেণী:বাংলাদেশী শিক্ষাবিদ
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:বাংলা একাডেমি সাহিত্য পুরস্কার বিজয়ী
হাসন রাজা (২০১৭-এর চলচ্চিত্র)

**হাসন রাজা ( হাসন রাজা )** পরিচালক রুহুল আমিন পরিচালিত, ভারতীয় অভিনেতা মিঠুন চক্রবর্তী এবং অভিনেত্রী রাইমা সেন অভিনীত ২০১৭ সালের একটি বাংলাদেশী চলচ্চিত্র। এটি বাংলাদেশের এক কিংবদন্তি মরমী কবি, বাউল শিল্পী এবং জমিদার দেওয়ান হাসন রাজার জীবনের কিছু ঘটনার উপর ভিত্তিকৃত চলচ্চিত্র।
## পটভূমি
ছবিটি হাসন রাজাকে নিয়ে , যিনি সিলেটের একজন উজ্জ্বল, নির্দয় জমিদার (অভিজাত) , যিনি দিলরামের প্রেমে পড়েন, যিনি তাকে রূপান্তরিত করেন। তিনি পরে কবি হন, গান গেয়ে সারা বাংলাদেশে ঘুরে বেড়ান। হিন্দুধর্ম, বৌদ্ধধর্ম এবং সুফিবাদ তার গানকে প্রভাবিত করেছিল। তিনি ছিলেন নোবেল পুরস্কার বিজয়ী রবীন্দ্রনাথ ঠাকুরের অনুপ্রেরণা , যিনি বিশ্বব্যাপী বিভিন্ন সম্মেলনে রাজার কথা উল্লেখ করেছিলেন এবং তিনি আজও বাঙালি সংস্কৃতির সর্বশ্রেষ্ঠ এবং শক্তিশালী আইকনদের একজন।

## কুশলীবগণ
*মিঠুন চক্রবর্তী - হাসন রাজা
*রাইমা সেন -দিলারাম
*মামুনুর রশীদ
*রুনা কাঞ্চন
*শামীমা তুষ্টি
*আরমান পারভেজ
*মনোশ ভন্ডপদ্য
*বাকর বকুল
*অয়ন চৌধুরী
*শম্পা রেজা

## তথ্যসূত্র

বিষয়শ্রেণী:বাপ্পী লাহিড়ীর সুরারোপিত চলচ্চিত্র
বিষয়শ্রেণী:বাংলাদেশে ধারণকৃত চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:দেবজ্যোতি মিশ্র সুরারোপিত চলচ্চিত্র
বিষয়শ্রেণী:বাংলাদেশী জীবনীমূলক চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
নাজিস (অপবিত্র)

ইসলামী আইন অনুসারে, **নাজিস** () হচ্ছে শাস্ত্রীয়ভাবে অবিত্রতা। ফিকহের পরিভাষা অনুসারে, দুই ধরনের নাজিস রয়েছে: মৌলিক নাজিস; যা পরিষ্কার করা যায় না। আর দ্বিতীয়টি হচ্ছে, মৌলিক নয় এমন নাজিস যা মৌলিক নাজিসের সংস্পর্শে আসার কারণে নাজিসে পরিণত হয়।

*নাজিস* জিনিসের সংস্পর্শ একজন মুসলমানকে ধর্মীয় অপবিত্র অবস্থায় নিয়ে আসে (  *najāsa,* এর বিপরীত বিষয়টি হল তাহারাত বা ধর্মীয় পবিত্রতা)। নামাজ আদায়ের মত বিভিন্ন ধর্মীয় দায়িত্ব পালনের জন্য ধর্মীয় পবিত্রতার প্রয়োজন পড়ে।

## ইসলামি আইন
সুন্নী ইসলামী আইনশাস্ত্রের মধ্যে শাফিঈ মাজহাবমতে-

মদ এবং অন্যান্য অ্যালকোহলমিশ্রিত পানীয়, কুকুর, শূকর, মৃত প্রাণী (যেগুলোকে ধর্মীয় আইনে জবাই করা হয়নি), রক্ত, শরীর থেকে নির্গত বিষয়, হারাম প্রাণীর দুধ অপবিত্র বা নাজিস। বিষয়টি ইমাম নববী তার মিনহাজ বইয়ে পদ্ধতিগতভাবে উল্লেখ করেছেন। এদিকে সকল অ্যালকোহল মিশ্রিত পানীয় হানাফী মতে অপবিত্র নয়। আবার মালিকীদের মতে জীবিত কুকুর ও শূকর অপবিত্র নয়।** কোন  অ্যালকোহল মিশ্রিত পানীয় পাক কোনটি নাপাক- এই বিষয় নিয়েও বেশ মতভেদ রয়েছে।

নববীর কৃত তালিকার পাশাপাশি শিয়া ফকিহগণ কাফির এবং মৃতদেহের নাপাক বা অপবিত্র হবার বিষয়টি যুক্ত করেছেন।

*নাজিস* জিনিসগুলিকে পবিত্র করা যায় না, এর বিপরীতে রয়েছে যেগুলো অপবিত্র হয় (*মুতানাজিস* )। নাজিসের মধ্যে কেবল মদ পবিত্র করা যায়, সেটিও কেবল ভিনেগার তৈরি করলে পবিত্র হয় এবং চামড়া, যা চর্মসংস্কার (ট্যানিং) দ্বারা পবিত্র হয়।

## ''মুতাহহিরাত'' ('পবিত্রকারী বিষয়সমূহ')
যেসব বিষয় অপবিত্র হয়ে গিয়েছে, সেগুলো পবিত্র করা সম্ভব। এই পবিত্রকারী বিষয়গুলোকে তিনভাগে ভাগ করা যেতে পারে:

### মুতাহিরাত

* পৃথিবী
* সূর্য
* পানি - কুরআনে আছে: “তিনিই (আল্লাহ) স্বীয় রাহমাতের প্রাক্কালে সুসংবাদবাহী রূপে বায়ু প্রেরণ করেন এবং আমি আকাশ হতে বিশুদ্ধ পানি বর্ষণ করি।" (সূরা ফুরকান: ৪৮) শরিয়ত অনুযায়ী, পানি দুই ধরনের হতে পারে: *মুৎলাক্ব* এবং *মুদ্বআফ।*  কোনো ধরনের পরীক্ষা করা ব্যতিরেকেই মুতলাকের পানি পবিত্র পানি হিসেবে গণ্য। মুৎলাক্বের পাঁচটি রূপ হল: বৃষ্টির পানি, কূপের পানি, প্রবাহিত বা প্রবাহিত জল (নদী বা ঝর্ণা), *কুরের* জল (হ্রদ, সমুদ্র বা মহাসাগর), এবং *কুরের* চেয়ে কম। *মুদ্বআফ* হচ্ছে মিশ্রিত পানি।

### বস্তুগত পরিবর্তন

* *ইস্তিহালাহ* (রাসায়নিক পরিবর্তন)
* *ইনকিলাব* (সম্পত্তি পরিবর্তন)
* *ইন্তিকাল* (স্থান পরিবর্তন)
* *যাওয়াল লি আইনিন নাজাসাহ* (নাজাসাতের উৎসের অন্তর্ধান)
* *ইস্তিবরা* (বিচ্ছিন্নকরণ)

### আধ্যাত্মিক পরিবর্তন

* ইসলামগ্রহণ
* *তাবা'ইয়্যাহ* (অনুসরণ করা)
* *গায়বাত আল-মুসলিম* (মুসলিম অনুপস্থিতি)

এই সমস্ত পরিশুদ্ধকারী বিষয় প্রত্যেক *নাজিসকে*  সবসময় পবিত্র করতে পারে না। যাইহোক, বিষয়গুলোর মধ্যে পানি হল সবচেয়ে সার্বজনীন পরিশোধনকারী বিষয়, আর বাকি বিষয়গুলোর পবিত্র করার ক্ষমতা সীমিত।

## আইনের সূত্র
ধর্মীয় অপবিত্রতার আইন মূলত কুরআন এবং হাদিস থেকে এসেছে। কুরআনে শূকর ও রক্তকে হারাম খাদ্য ঘোষণা করা হয়েছে।

## আরও দেখুন

* গোসল
* তাহের
* ধর্মীয় পবিত্রতা
* ওযু
* ধীমি

## তথ্যসূত্র
 

## আরো পাঠ করার জন্য

বিষয়শ্রেণী:ইসলামি পরিভাষা
বিষয়শ্রেণী:ইসলাম ও অন্যান্য ধর্ম
বিষয়শ্রেণী:আরবি শব্দ ও বাক্যাংশ
বিষয়শ্রেণী:শরিয়াহ-তে আরবি শব্দ ও বাক্যাংশ
বিষয়শ্রেণী:ইসলামে পবিত্রতা
বারা, এলাহাবাদ

**বারা** হচ্ছে ভারতের উত্তর প্রদেশ রাজ্যের এলাহাবাদ জেলার একটি শহর এবং একটি নগর পঞ্চায়েত।

## আরো দেখুন
* আকুনি

## তথ্যসূত্র

বিষয়শ্রেণী:প্রয়াগরাজ জেলার শহর ও নগর
আকবর এলাহাবাদী

**সৈয়দ আকবর হুসাইন, আকবর এলাহাবাদী** নামেই পরিচিত (১৬ই নভেম্বর ১৮৪৬ - ৯ই সেপ্টেম্বর ১৯২১) ছিলেন একজন ভারতীয় উর্দু কবি ছিলেন। 

## জীবন এবং কর্মজীবন
আকবর এলাহাবাদী বারা শহরে জন্মগ্রহণ করেন, যা এলাহাবাদ থেকে এগারো মাইল দূরে। তার পরিবার মূলতঃ সৈয়দ; যারা মূলত পারস্য থেকে ভারতে সৈন্য হিসেবে আগমন করেন। তার পিতা, মৌলভী তফাজ্জুল হুসেন একজন নায়েবে তহসিলদার হিসাবে কাজ করতেন এবং তার মা বিহারের গয়া জেলার জগদীশপুর গ্রামের জমিদার পরিবার থেকে ছিলেন।

আকবর তার প্রাথমিক শিক্ষা বাড়িতে তার পিতা থেকেই গ্রহণ করেছিলেন। ১৮৫৫ খ্রিস্টাব্দে তার মাতা এলাহাবাদে চলে যান এবং মহল্লা চকে বসতি স্থাপন করেন। ১৮৫৬ খ্রিস্টাব্দে তাকে যমুনা মিশন স্কুলে ইংরেজি শিক্ষার জন্য ভর্তি করানো হয়। কিন্তু ১৮৫৯ খ্রিস্টাব্দে তিনি স্কুলের পড়াশোনা ছেড়ে দেন। যদিও তিনি নিজে নিজে ইংরেজি শিক্ষা ও পড়াশোনা ব্যাপকভাবে চালিয়ে গিয়েছিলেন।

স্কুল ছাড়ার পর আকবর রেলওয়ে ইঞ্জিনিয়ারিং বিভাগে কেরানি হিসেবে যোগ দেন। চাকরিতে থাকাকালীনই তিনি উকালতির পরীক্ষায় পাশ করেন। পরবর্তীকালে তিনি তহসিলদার এবং মুন্সিফ হিসেবে কাজ করেন। পরে চূড়ান্তভাবে দায়রা আদালতের বিচারক হিসেবে কাজ করতে থাকেন। বিচার বিভাগীয় তার কাজের স্মরণে তাকে খান বাহাদুর উপাধিতে ভূষিত করা হয়। আকবর ১৯০৩ খ্রিস্টাব্দে অবসর গ্রহণ করেন এবং এলাহাবাদে বসবাস করা শুরু করেন।

## মৃত্যু এবং পরবর্তী
১৯২১ খ্রিস্টাব্দের ৯ই সেপ্টেম্বর জ্বরে আক্রান্ত হয়ে তিনি মারা যান এবং তাকে এলাহাবাদের হিম্মতগঞ্জ জেলায় সমাহিত করা হয়।

"হাঙ্গামা হ্যায় কিয়োঁ বারপা" একটি জনপ্রিয় গজল, যা আকবর এলাহাবাদী রচিত এবং সবচেয়ে উল্লেখযোগ্যভাবে গেয়েছেন গোলাম আলী। তাঁর কবিতার শ্লোকগুলি নুসরাত ফতেহ আলী খানের বিখ্যাত কাওয়ালি "তুম ইক গোরখ ধান্দা হো"-তেও অংশ পেয়েছে। ২০১৫ সালের হিন্দি ছবি মসানে আকবর এলাহাবাদীর বেশ কিছু কবিতা ব্যবহার করা হয়েছিল। এটিকে একটি সচেতন শ্রদ্ধা হিসাবে ব্যাখ্যা করে চলচ্চিত্রের গানের লেখক বরুণ গ্রোভার ব্যাখ্যা করেছেন যে, তিনি একজন মহিলা প্রধান চরিত্র শালুকে (শ্বেতা ত্রিপাঠি অভিনয় করেছেন) একজন ব্যক্তি হিসাবে দেখাতে চেয়েছিলেন যার শখ হিন্দি কবিতা এবং শায়রি পড়া।

## তথ্যসূত্র

## বহিঃসংযোগ

* কবিতা কোষে আকবর এলাহাবাদী  
* আকবর এলাহাবাদীর কয়েকটি গজল

বিষয়শ্রেণী:ভারতের উর্দু কবি
বিষয়শ্রেণী:ব্রিটিশ ভারতের উর্দু লেখক
বিষয়শ্রেণী:২০শ শতাব্দীর ভারতীয় কবি
বিষয়শ্রেণী:১৯২১-এ মৃত্যু
বিষয়শ্রেণী:১৮৪৬-এ জন্ম
বিষয়শ্রেণী:ভারতীয় মুসলিম
বিষয়শ্রেণী:ভারতীয় পুরুষ কবি
বিষয়শ্রেণী:উত্তরপ্রদেশের কবি
বিষয়শ্রেণী:১৯শ শতাব্দীর ভারতীয় মুসলিম
বিষয়শ্রেণী:১৯শ শতাব্দীর ভারতীয় কবি
বিষয়শ্রেণী:এলাহাবাদের_লেখক
কুয়াংচৌ পাইইউন আন্তর্জাতিক বিমানবন্দর

**কুয়াংচৌ পাইইউন আন্তর্জাতিক বিমানবন্দর** বা **গুয়াংঝো বাইয়ুন আন্তর্জাতিক বিমানবন্দর**  দক্ষিণ চীনের কুয়াংতুং প্রদেশের কুয়াংচৌ বা গুয়াংঝো শহরের প্রধান বিমানবন্দর। উভয় বিমানবন্দর কোডই প্রাক্তন পাইইউন (বাইয়ুন) বিমানবন্দর থেকে উত্তরাধিকার সূত্রে প্রাপ্ত, এবং আইএটিএ কোড কুয়াংচৌয়ের ঐতিহাসিক রোমানীকরণ *ক্যান্টন* থেকে প্রাপ্ত। পাইইউন (বাইয়ুন) বিমানবন্দরটি চায়না সাউদার্ন এয়ারলাইন্স, ফেডেক্স এক্সপ্রেস, ৯ এয়ার, হাইনান এয়ারলাইন্স ও শেনচেন এয়ারলাইন্সের হাব হিসেবে কাজ করে। এটি বিমান চলাচলে কোভিড-১৯ মহামারীর প্রভাবের কারণে ২০২০ সালে যাত্রী পরিবহনে বিশ্বের ব্যস্ততম বিমানবন্দর ছিল। বিমানবন্দর ২০২০ সালে ৪৩.৮ মিলিয়ন যাত্রী পরিচালনা করেছিল।

কুয়াংচৌ পাইইউন আন্তর্জাতিক বিমানবন্দরটি যাত্রী সংখ্যার দিক থেকে ২০১৯ সালে চীনের তৃতীয়-ব্যস্ততম ও বিশ্বের ১১তম-ব্যস্ত বিমানবন্দর ছিল, উক্ত সময়কালে ৬৫.৮ মিলিয়ন যাত্রী পরিচালনা করা হয়েছিল। পণ্য পরিবহনের ক্ষেত্রে, বিমানবন্দরটি চীনের তৃতীয় ব্যস্ততম বিমানবন্দর ছিল, পাশাপাশি বিমান চলাচলের ক্ষেত্রে দেশব্যাপী তৃতীয়-ব্যস্ত বিমানবন্দর ছিল।

## সংক্ষিপ্ত বিবরণ
### ১৯৩২–২০০৪

পুরাতন পাইইউন বিমানবন্দরটি ১৯৩২ সালে খোলা হয়েছিল। কুয়াংচৌ শহরের সম্প্রসারণের কারণে, বিমানবন্দরটি বিমানবন্দরকে ঘিরে থাকা ভবনসমূহের কারণে যাত্রীদের চাহিদা মেটাতে সম্প্রসারিত হতে পারেনি। ২০০৪ সালের ৫ই আগস্ট নতুন পাইইউন বিমানবন্দর চালু হয় ও পুরানো বিমানবন্দর বন্ধ হয়ে যায়।

### ২০০৪ সাল থেকে
নতুন বিমানবন্দরটি কুয়াংচৌয়ের পাইইউন জেলা ও হৌতু জেলায় অবস্থিত এবং একইভাবে নামের ৭২ বছরের পুরাতন বিমানবন্দরের প্রতিস্থাপন হিসাবে ২০০৪ সালের ৫ই আগস্ট খোলা হয়েছিল, যা এখন বন্ধ রয়েছে। ১৯.৮ বিলিয়ন ইউয়ান ব্যয়ে নির্মিত, নতুন বিমানবন্দরটি কুয়াংচৌ শহরের কেন্দ্রস্থল থেকে ২৮ কিলোমিটার (১৭ মাইল) উত্তরে অবস্থিত এবং পূর্বসূরির চেয়ে প্রায় পাঁচগুণ বড়।

## তথ্যসূত্র

বিষয়শ্রেণী:কুয়াংচৌয়ের পরিবহন
বিষয়শ্রেণী:কুয়াংতুংয়ের বিমানবন্দর
বিষয়শ্রেণী:পাইইউন জেলা, কুয়াংচৌ
বিষয়শ্রেণী:হৌতু জেলা
বিষয়শ্রেণী:২০০৪-এ প্রতিষ্ঠিত বিমানবন্দর
বিষয়শ্রেণী:২০০৪-এ চীনে প্রতিষ্ঠিত
ভালেরিপিয়েরিস বৃত্ত

**ভালেরিপিয়েরিস বৃত্ত** হলো বিশ্ব মানচিত্রে দক্ষিণ চীন সাগর-কেন্দ্রিক একটি বৃত্তাকার অঞ্চল যেটির ব্যাসার্ধ প্রায়  এবং এই অঞ্চলটিতে বিশ্বের অর্ধেকেরও বেশি লোক বাস করে। এটির নামকরণ করা হয়েছে টেক্সাসের একজন দ্বিভাষী শিক্ষক কেন মায়ার্সের রেডিট ব্যবহারকারী নামানুসারে, যিনি ২০১৩ সালে প্রথম এই ঘটনাটির প্রতি মনোযোগ আকর্ষণ করেন। পরে মানচিত্রটি একটি মিমে পরিণত হয় এবং গণমাধ্যমে অসংখ্য রূপে দেখা যায়।

২০১৫ সালে বৃত্তটি ড্যানি কুয়াহ কর্তৃক পরীক্ষিত হয়, যিনি দাবিটি যাচাই করেন তবে তিনি জাপানের বেশিরভাগ অংশকে বাদ দিতে বৃত্তটিকে সামান্য সরান এবং আরও সুনির্দিষ্ট গণনা করেন ও মানচিত্র অভিক্ষেপের পরিবর্তে একটি বৈশ্বিক মডেল ব্যবহার করেন। তিনি হিসাব করেন যে, ২০১৫ সালের হিসাবে বিশ্বের জনসংখ্যার অর্ধেক মিয়ানমারের মং খেট শহরের  ব্যাসার্ধের ভিতরে বসবাস করেন।

বৃত্তের সবচেয়ে সাধারণ দৃশ্যে উইঙ্কেল ত্রি-অভিক্ষেপ ব্যবহার করা হয়েছে। যেটি মূলত মায়ার্স ব্যবহার করেছিলেন এবং *io9* ও *টেক ইন এশিয়া*-এ প্রকাশিত হয়।

## টীকা

## উদ্ধৃতি

বিষয়শ্রেণী:ভৌগোলিক অঞ্চল
বিষয়শ্রেণী:বিশ্ব জনসংখ্যা
বিষয়শ্রেণী:জনঘনত্ব
বিষয়শ্রেণী:বিশ্ব মানচিত্র
বিষয়শ্রেণী:ব্যক্তির নামে বস্তু
সোল ইয়াং-উ

**সোল ইয়াং-উ** (, ; জন্ম: ৫ ডিসেম্বর ১৯৯৮) হলেন একজন দক্ষিণ কোরীয় পেশাদার ফুটবল খেলোয়াড়। তিনি বর্তমানে দক্ষিণ কোরিয়ার পেশাদার ফুটবল লিগের শীর্ষ স্তর কে লিগ ১-এর ক্লাব উলসান হুন্দাই এবং দক্ষিণ কোরিয়া অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলেন।

২০১৪ সালে, ইয়াং-উ দক্ষিণ কোরিয়া অনূর্ধ্ব-১৭ দলের হয়ে দক্ষিণ কোরিয়ার বয়সভিত্তিক পর্যায়ে অভিষেক করেছিলেন।

## প্রারম্ভিক জীবন
সোল ইয়াং-উ ১৯৯৮ সালের ৫ই ডিসেম্বর তারিখে দক্ষিণ কোরিয়ার উলসানে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
ইয়াং-উ জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ কোরিয়া অনূর্ধ্ব-২৩ দলে স্থান পেয়েছেন।

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:১৯৯৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ কোরীয় ফুটবলার
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:পুরুষ ফুটবল পার্শ্বীয় রক্ষণভাগের খেলোয়াড়
বিষয়শ্রেণী:কে লিগ ১-এর খেলোয়াড়
বিষয়শ্রেণী:দক্ষিণ কোরিয়ার অলিম্পিক ফুটবলার
বিষয়শ্রেণী:উলসান এইচডি ফুটবল ক্লাবের খেলোয়াড়
বিষয়শ্রেণী:২০২৩ এএফসি এশিয়ান কাপের খেলোয়াড়
বিষয়শ্রেণী:এশিয়ান গেমসে স্বর্ণপদক বিজয়ী দক্ষিণ কোরীয়
বিষয়শ্রেণী:২০২২ এশিয়ান গেমসের পদক বিজয়ী
বিষয়শ্রেণী:ফুটবলে এশিয়ান গেমস পদক বিজয়ী
বিষয়শ্রেণী:২০২২ এশিয়ান গেমসের ফুটবলার
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:দক্ষিণ কোরিয়ার আন্তর্জাতিক যুব ফুটবলার
বিষয়শ্রেণী:দক্ষিণ কোরিয়ার অনূর্ধ্ব-২০ আন্তর্জাতিক ফুটবলার
বিষয়শ্রেণী:দক্ষিণ কোরিয়ার অনূর্ধ্ব-২৩ আন্তর্জাতিক ফুটবলার
বিষয়শ্রেণী:দক্ষিণ কোরিয়ার পুরুষ আন্তর্জাতিক ফুটবলার
বিষয়শ্রেণী:সার্বীয় সুপারলিগার খেলোয়াড়
আবু কাতাদাহ আল আনসারী

**আবু কাতাদাহ আল আনসারী** () ছিলেন ইসলামের নবী হযরত মুহাম্মাদ সাল্লাল্লাহু আলাইহি ওয়া সাল্লামের একজন সাহাবী। তিনি উহুদ ও হুদায়বিয়ার যুদ্ধে অংশগ্রহণ করেন। তিনি **হারিস ইবনে রাব্বি** () নামেও পরিচিত ছিলেন।

## ইন্তেকাল
হযরত আবু কাতাদাহ্র রা. মৃত্যু সন নিয়ে দারুন মতভেদ
আছে। কুফাবাসীদের মতে হিজরী ৩৮ সনে তিনি কুফায়
মারা যান এবং হযরত আলী রা. **সাত** তাকবীরের সাথে
তাঁর জানাযার নামায পড়ান। ইমাম শা’বী বলেন, সাত
নয়, বরং **ছয়** তাকবীরের সাথে।

 হাসান ইবন ’উসমান
বলেন, তিনি হিজরী- ৪০ সনে মারা যান। ওয়াকিদী
বলেন, হিজরী ৫৪ সনে ৭২ বছর বয়সে মদীনায় মারা যান।
আবার কেউ বলেছেন, ৭২ নয়; বরং ৭০ বছর বয়সে। ইমাম
বুখারী ‘আল-আওসাত’ গ্রন্থে যারা হিজরী ৫০ থেকে ৬০
সনের মধ্যে মারা গেছেন, তাঁদের মধ্যে আবু কাতাদাহ
নামটি উল্লেখ করেছেন। তিনি আরো বলেছেন,
মারওয়ান যখন মু’য়াবিয়ার রা. পক্ষ থেকে মদীনার
ওয়ালী তখন তিনি আবু কাতাদাহ্কে একবার দেখা
করার জন্য ডেকে পাঠান এবং তিনি মারওয়ানের
সাথে দেখা করেন। এর সমর্থনে আর একটি বর্ণনা দেখা
যায়।

 মু’য়াবিয়া রা. যখন মদীনায় আসেন তখন সবশ্রেণীর
মানুষ তাঁর সাথে দেখা করে। তখন তিনি আবু
কাতাদাহ্কে ডেকে বলেনঃ শুধু আপনারা-আনসাররা
ছাড়া সব মানুষই আমার সাথে দেখা করেছে। এসব
বর্ণনা দ্বারা নিশ্চিতভাবে বুঝা যায় তিনি হিজরী ৪০
সনের পরে মারা গেছেন। (দ্রঃ আল-ইসাবা- ৪/১৫৯;
আল-আ’লাম- ২/১৫৪; উসুদুল গাবা- ৫/২৭৫)

## জন্ম ও পরিচয়
আবু কাতাদাহ মদিনায় জন্মগ্রহণ করেন। তিনি খাজরাজ গোত্রের শাখা গোত্র বানু সুলায়মের সদস্য ছিলেন। তার পিতার নাম রাব’য়ী ইবন বালদামা এবং মাতার নাম কাবশা বিনতু মুতাহ্হির। মাতার কাবশা বিনতু মুতাহ্হিরও ছিলেন খাযরাজ গোত্রের বনী সুলামার সাওয়াদ ইবন গানাম শাখার মেয়ে।

## তথ্যসূত্র

বিষয়শ্রেণী:হাদিস বর্ণনাকারী সাহাবা
শেনচেন পাও'আন আন্তর্জাতিক বিমানবন্দর

**শেনচেন পাও'আন আন্তর্জাতিক বিমানবন্দর** হল কুয়াংতুং প্রদেশের শেনচেন শহরে পরিষেবা প্রদানকারী বিমানবন্দর। এটি পাও'আন জেলার হুয়াংথিয়েন ও ফুইউং গ্রামের কাছে পার্ল নদীর পূর্ব তীরে ও শহরের কেন্দ্র থেকে ৩২ কিমি (২০ মাইল) উত্তর-পশ্চিমে অবস্থিত। এটি শেনচেন এয়ারলাইন্স ও শেনচেন তুংহাই এয়ারলাইন্স এবং পণ্য পরিবহনকারী বিমানসংস্থা এসএফ এয়ারলাইন্সের জন্য একটি কেন্দ্র, এবং চায়না সাউদার্ন এয়ারলাইন্স ও হাইনান এয়ারলাইন্সের জন্য একটি ফোকাস শহর। বিমানবন্দরটি ইউপিএস এয়ারলাইন্সের জন্য এশিয়ান-প্যাসিফিক কার্গো হাব হিসেবেও কাজ করে। দ্বিতীয় রানওয়ে ২০১১ সালে সম্পূর্ণ ও খোলা হয় এবং ২০১৩ সালে খোলা একটি নতুন টার্মিনাল সহ বিমানবন্দরটি বড় সম্প্রসারণের মধ্য দিয়ে যাচ্ছে।

এটি হংকং আন্তর্জাতিক বিমানবন্দর ও গুয়াংজু বাইয়ুন আন্তর্জাতিক বিমানবন্দরের পাশাপাশি পার্ল রিভার ব-দ্বীপে পরিষেবা পরিবেশনকারী তিনটি বৃহত্তম বিমানবন্দর কেন্দ্রের মধ্যে একটি। বিমানবন্দরটি থেকে হংকং আন্তর্জাতিক বিমানবন্দরে সরাসরি ফেরি রুটও রয়েছে, যেখানে যাত্রীরা অভিবাসন ও কাস্টম পরীক্ষা ছাড়াই ট্রানজিট করতে পারে, যা দুটি উড়ানের মধ্যেকার ট্রানজিটের মতো।

## ইতিহাস
বিমানবন্দরটি ১৯৯১ সালের ১২ই অক্টোবর খোলা হয়েছিল। এটি ১০.৮ বর্গকিমি (২,৭০০একর) এলাকা জুড়ে রয়েছে। এর প্রথম রানওয়েটি ৩৪০০ মিটার লম্বা ও ৪৫ মিটার চওড়া, এবং এটির অ্যাপ্রোনটিতে বিমান দাঁড়ানোর ৫৩ টি স্থান রয়েছে। চীনের সিভিল এভিয়েশন অ্যাডমিনিস্ট্রেশন অনুসারে, ২০১৮ সালে শেনচেন বিমানবন্দরটি ৪,৯৩,৪৮,৯৫০ জন যাত্রী পরিচালনা করেছে, যা এটিকে মূল ভূখণ্ডের চীনের পঞ্চম ব্যস্ততম বিমানবন্দরে পরিণত করেছে। বিমানবন্দরটি ২০১৮ সালে ১২,১৮,৫০২.২ টন পণ্য নথিভুক্ত করার মাধ্যমে পণ্য পরিবহনে ক্ষেত্রে চীনের ৪র্থ ব্যস্ততম ও বিশ্বের ২৪তম ব্যস্ত বিমানবন্দর ছিল। যাত্রী চলাচলের পরিপ্রেক্ষিতে, ২০১৮ সালে শেনচেন বিমানবন্দরটি চীনের ৫তম ব্যস্ত বিমানবন্দর ছিল।

এয়ার চায়না ২০১৬ সালের ২১শে মে শেনচেন থেকে জার্মানির ফ্রাঙ্কফুর্ট বিমানবন্দরে প্রথম আন্তঃমহাদেশীয় বিমান রুট চালু করে।

## তথ্যসূত্র

বিষয়শ্রেণী:কুয়াংতুংয়ের বিমানবন্দর
বিষয়শ্রেণী:শেনচেনের পরিবহন
বিষয়শ্রেণী:১৯৯১-এ প্রতিষ্ঠিত বিমানবন্দর
বিষয়শ্রেণী:১৯৯১-এ চীনে প্রতিষ্ঠিত